विमान का टायर फटा, कोई हताहत नहीं  
गोवा के दाबोलिम हवाईअड्डे पर मंगलवार सुबह उतरने के बाद एयर इंडिया के एक विमान के अगले पहिया का टायर फट गया।
गोवा के दाबोलिम हवाईअड्डे पर मंगलवार सुबह उतरने के बाद एयर इंडिया के एक विमान के अगले पहिया का टायर फट गया। लेकिन विमान में सवार सभी 105 यात्री सुरक्षित हैं। यह विमान यहां से चेन्नई के लिए उड़ान भरने वाला था।   हवाईअड्डा अधिकारियों ने कहा कि उड़ान संख्या एआई 976 कुवैत से गोवा होते हुए चेन्नई जाने वाली थी। यह विमान सुबह 8.30 बजे दुर्घटनाग्रस्त हो गया। विमान अभी भी रनवे पर खड़ा है। एयर इंडिया के अधिकारी यात्रियों को चेन्नई पहुंचाने के लिए वैकल्पिक बंदोबस्त कर रहे हैं।